Page:Coalman's courtship to a creel wife's daughter, or, A dialogue between an old woman and her son (3).pdf/5

5 1 gaed there an’ she was na in, and the I daughter kend me; she was unco kind, and m^de me fat, fat brose out of the lee side o’ her kail pot, there was baith beef and paunches in it, o’d they smelt like ony haggles, and shin’d a’ like a goud lac’d waistcoat, fegs I supped till I was like to rive o’ them, and had a rift of them the morn a‘ day; when I came out I had a kite like a cow wi‘ ca‘f, she spier’d for you mither, and I said you was gaylie; and she looked at me and leugh, gripped, my shakel bine, and said I wad be a sturdy fallow yet.—I look- ed at her and thought I liked her, and I thinks on it ay sinsyeh; she leugh and bade me seek out a coai driver for her, for she did not like to carry a fish creel.

Mither Forsooth, Sawny, I’ll gie my twa lugs for a laverock’s egg if she be na in love wi’ thee, and that will be a bargain.

Sawny. And upon my word; mitner, she’s a sturdy gimmer, well worth the snoakmg after, she has a dimple on eve- ry check, and an ou her chin, twa legs like twa posts, and haunches like a fo- ger’s lady’s hoop, they hobble when she shakes, and her paps play niddety nod.